pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-ดีอี ร่วมประชุม สมัชชาใหญ่ สมัยที่ 16 ขององค์การโทรคมนาคมแห่งเอเชียและแปซิฟิก : APT
วันอังคารที่ 7 พฤศจิกายน 2566
ดีอี ร่วมประชุม สมัชชาใหญ่ สมัยที่ 16 ขององค์การโทรคมนาคมแห่งเอเชียและแปซิฟิก : APT
ดีอี ร่วมประชุม สมัชชาใหญ่ สมัยที่ 16 ขององค์การโทรคมนาคมแห่งเอเชียและแปซิฟิก : APT
วันนี้ (7 พฤศจิกายน 2566) นายณัฐพล ณัฏฐสมบูรณ์ รองปลัดกระทรวงดิจิทัลเพื่อเศรษฐกิจและสังคม ในฐานะหัวหน้าคณะผู้แทนไทย พร้อมด้วย นางสาวกัลยา ชินาธิวร ที่ปรึกษาด้านต่างประเทศกระทรวงดิจิทัลฯ เข้าร่วมการประชุม สมัชชาใหญ่ สมัยที่ 16 (General Assembly : GA) ขององค์การโทรคมนาคมแห่งเอเชียและแปซิฟิก (APT) พร้อมเข้าร่วมลงคะแนนเสียงเลือกตั้งตําแหน่งเลขาธิการ (Secretary General) และรองเลขาธิการ (Deputy Secretary General) ของ APT ในระหว่างการประชุม
นอกจากนี้ ยังได้ร่วมหารือกับ Mr. Zhao Zhiguo Chief Engineer กระทรวงอุตสาหกรรมและเทคโนโลยีสารสนเทศ สาธารณรัฐประชาชนจีน เพื่อแลกเปลี่ยนนโยบายและประเด็นความร่วมมือที่สําคัญด้าน ICT และเทคโนโลยีดิจิทัล อาทิ 5G กําลังคนด้านดิจิทัล Smart City การจัดการกับข้อมูลและข่าวปลอม และการส่งเสริมธุรกิจ Startup ตลอดจนแนวทางการดําเนินความร่วมมือด้าน ICT ร่วมกันของทั้ง 2 ประเทศในอนาคต ณ โรงแรมสวิสโซเทล กรุงเทพ รัชดา
___________________________
รัฐบาลไทย-ข่าวทำเนียบรัฐบาล-“ศุภมาส” นำผู้บริหารกระทรวง อว. ประชุม BRST ครั้งที่ 1 ณ นครฉงชิ่ง สาธารณรัฐประชาชนจีน จับมือจีนและนานาประเทศใช้วิทยาศาสตร์และเทคโนโลยีแก้ปัญหาความยากจน ....
วันพุธที่ 8 พฤศจิกายน 2566
“ศุภมาส” นําผู้บริหารกระทรวง อว. ประชุม BRST ครั้งที่ 1 ณ นครฉงชิ่ง สาธารณรัฐประชาชนจีน จับมือจีนและนานาประเทศใช้วิทยาศาสตร์และเทคโนโลยีแก้ปัญหาความยากจน ....
“ศุภมาส” นําผู้บริหารกระทรวง อว. ประชุม BRST ครั้งที่ 1 ณ นครฉงชิ่ง สาธารณรัฐประชาชนจีน จับมือจีนและนานาประเทศใช้วิทยาศาสตร์และเทคโนโลยีแก้ปัญหาความยากจน พร้อมหารือรับความท้าทายใหม่ด้านการพัฒนาสีเขียว ...
เมื่อวันที่ 7 พ.ย.น.ส.ศุภมาส อิศรภักดี รมว.การอุดมศึกษา วิทยาศาสตร์ วิจัยและนวัตกรรม (อว.) นําคณะผู้บริหารระดับสูง ประกอบด้วย พ.ญ.เพชรดาว โต๊ะมีนา ที่ปรึกษา รมว.กระทรวง อว. น.ส.สุชาดา แทนทรัพย์ เลขานุการ รมว.กระทรวง อว. รศ.ดร.วีระพงษ์ แพสุวรรณ ประธานคณะที่ปรึกษาด้านวิทยาศาสตร์ เข้าร่วมประชุม Belt and Road Conference on Science and Technology Exchange ครั้งที่ 1 ณ นครฉงชิ่ง สาธารณรัฐประชาชนจีน โดยการประชุมครั้งนี้จัดขึ้นเป็นครั้งแรกในรอบ 10 ปี หลังจากที่ประธานาธิบดีสี จิ้น ผิง ได้ริเริ่มโครงการนี้ขึ้นมา โดยสาธารณรัฐประชาชนจีนเป็นเจ้าภาพ มีรัฐมนตรีและรัฐมนตรีช่วยของกระทรวงหรือหน่วยงานที่รับผิดชอบงานด้านวิทยาศาสตร์และเทคโนโลยีของประเทศต่างๆ จํานวน 24 ประเทศจาก 70 ประเทศทั่วโลกเข้าร่วมประชุม
น.ส.ศุภมาส เปิดเผยว่า ได้เข้าประชุมเรื่อง Building Closer Belt and Road Partnerships on Science, Technology and Innovation โดยตนหยิบยกประเด็น “การเชื่อมโยงประชาชนของทั้งสองฝ่ายให้ใกล้ชิดมากขึ้น โดยการกระชับการแลกเปลี่ยนระหว่างประชาชนกับประชาชนด้านวิทยาศาสตร์และเทคโนโลยี” รวมถึงในเรื่องของการแลกเปลี่ยนนักศึกษา นักวิชาการ นักวิทยาศาสตร์และนักวิจัย และความร่วมมือที่จีนได้เห็นชอบให้นําอุปกรณ์ตรวจวัดสภาวะอวกาศ (Space Weather Sensor) ที่สถาบันวิจัยดาราศาสตร์แห่งชาติ(สดร.) กระทรวง อว.พัฒนาขึ้นซึ่งเป็นเทคโนโลยีชั้นสูงของประเทศไทยขึ้นไปกับยานสํารวจอวกาศฉางเอ๋อ-7 ที่มีกําหนดการเดินทางไปสํารวจดวงจันทร์ในปี 2569 ถือเป็นหนึ่งในยุทธศาสตร์การพัฒนาอุตสาหกรรมอวกาศของประเทศที่สําคัญ รวมทั้งร่วมมือรับความท้าทายใหม่ๆ โดยเฉพาะในด้านการพัฒนาสีเขียว ความเป็นกลางทางคาร์บอน (Carbon neutrality) พลังงานสะอาด ปัญญาประดิษฐ์ (AI) เทคโนโลยีควอนตัม เทคโนโลยีอวกาศ
รมว.กระทรวง อว.กล่าวต่อว่า นอกจากนี้ ตนได้เข้าร่วมประชุม A Path toward Future-Oriented Innovation-Driven Development และกล่าวในหัวข้อ “การใช้วิทยาศาสตร์ เทคโนโลยีและนวัตกรรมขจัดความยากจน” โดยได้เน้นย้ําถึงความสําคัญของวิทยาศาสตร์ เทคโนโลยีและนวัตกรรม ในการแก้ไขปัญหาความยากจน ลดความเหลื่อมล้ํา และยกระดับความเป็นอยู่ของประชาชนและชุมชนให้มีคุณภาพชีวิตที่ดีขึ้นและได้ยกตัวอย่างที่กระทรวง อว.นําวิทยาศาสตร์ เทคโนโลยีและนวัตกรรมไปแก้ปัญหาความยากจนผ่านโครงการมหาวิทยาลัยสู่ตําบล สร้างรากแก้วให้ประเทศ หรือ “U2T” โดยให้นักศึกษา มหาวิทยาลัยและหน่วยงานภายใต้กระทรวง อว.เข้าไปทํางานร่วมกับชุมชนในการพัฒนาอาชีพ
“กระทรวง อว.ได้สนับสนุนให้มีการริเริ่มสร้าง platform หรือโครงการความร่วมมือระหว่างประเทศในด้านการใช้วิทยาศาสตร์และเทคโนโลยีในการแก้ไขปัญหาความยากจน โดยการถอดบทเรียนความสําเร็จของประเทศจีนและยินดีร่วมมือกับประเทศจีนและนานาประเทศเพื่อการพัฒนาอย่างยั่งยืนไปด้วยกัน” น.ส.ศุภมาส กล่าว
รัฐบาลไทย-ข่าวทำเนียบรัฐบาล-กบข. ย้ำ ไม่มีการจ่ายเงินปันผล เตือนอย่าหลงเชื่อมิจฉาชีพหลอกลวง
วันพุธที่ 8 พฤศจิกายน 2566
08/11/2566
กบข. ย้ํา ไม่มีการจ่ายเงินปันผล เตือนอย่าหลงเชื่อมิจฉาชีพหลอกลวง
กบข. ย้ํา ไม่มีการจ่ายเงินปันผล แจ้งเตือนสมาชิก ผู้ออมต่อ และประชาชนทั่วไป อย่าหลงเชื่อมิจฉาชีพแอบอ้างเป็นเจ้าหน้าที่ กบข. โทรติดต่อหาสมาชิก
ดร.ศรีกัญญา ยาทิพย์ เลขาธิการคณะกรรมการกองทุนบําเหน็จบํานาญข้าราชการ (กบข.) เปิดเผยว่า ได้รับแจ้งพฤติกรรมมิจฉาชีพที่แอบอ้างว่าเป็นเจ้าหน้าที่ กบข. พยายามหลอกลวงสมาชิก โดยใช้เบอร์ส่วนตัวโทรหาสมาชิก เพื่อแจ้งเรื่องการจ่ายเงินปันผล หลังจากนั้นให้สมาชิกเพิ่มเพื่อนทางไลน์ปลอม ที่ใช้ชื่อว่า “กองทุน กบข. GPF” และได้ใช้ไลน์โทรหาสมาชิกโดยตรง เพื่อให้ทํารายการผ่านทางเว็บไซต์ปลอม
กบข. ขอชี้แจงว่า กบข. ไม่มีการจ่ายเงินปันผล โดยการออมเงินกับ กบข. สมาชิกจะได้รับเป็นผลตอบแทนจากการลงทุน ซึ่งหน่วยงานต้นสังกัดจะนําส่งเงินสะสมของสมาชิกทุกเดือน สมาชิกไม่สามารถดําเนินการนําส่งเงินได้เอง ต้องดําเนินการผ่านหน่วยงานต้นสังกัดเท่านั้น โดยเงินสะสมของสมาชิก เงินสมทบจากรัฐ และผลประโยชน์จากการลงทุนทั้งหมด สมาชิกจะได้รับเมื่อเกษียณอายุราชการ หรือออกจากราชการเท่านั้น สมาชิกไม่สามารถขอรับเงินคืน หรือเบิกเงินบางส่วนขณะยังรับราชการได้ และ กบข. ไม่มีนโยบายใช้ไลน์โทรหาสมาชิกโดยตรง
กบข. จึงขอแจ้งเตือนไปยังสมาชิก ผู้ออมต่อ และประชาชนทั่วไปให้ใช้ความระมัดระวังไม่หลงเชื่อคําเชิญชวนต่าง ๆ หรือการติดต่อแอบอ้างจากช่องทางอื่น ๆ ที่ใช้ชื่อ “กบข.” หรือ “ตราสัญลักษณ์” ที่ไม่ใช่ช่องทางการสื่อสารหลักของ กบข. และขอให้สมาชิกทุกท่านโปรดหลีกเลี่ยงการกดลิงก์หรือเข้าเว็บไซต์ที่ไม่น่าเชื่อถือ ขอให้สมาชิกสังเกตช่องทางติดต่อหลักของ กบข. Facebook page กองทุนบําเหน็จบํานาญข้าราชการ (กบข.) ที่มีเครื่องหมายถูกสีฟ้าหลังชื่อเพจเพื่อยืนยันบัญชีทางการ หรือ LINE Official Account ไอดีไลน์ @gpfcommunity ที่มีเครื่องหมายโล่สีเขียวหน้าชื่อบัญชี เพื่อยืนยันบัญชีทางการ ส่วนกรณีที่มีเจ้าหน้าที่ กบข. ติดต่อหาสมาชิกจะใช้เบอร์ 0-2636-1000 เท่านั้น จะไม่มีการใช้เบอร์ส่วนตัวโทรหาสมาชิกโดยเด็ดขาด
หากท่านได้รับการติดต่อจากบุคคลที่ไม่สามารถยืนยันตัวตนได้ว่าเป็นเจ้าหน้าที่ของ กบข. หรือ พบเห็นพฤติกรรมดังกล่าว สามารถแจ้งมาได้ที่ศูนย์บริการข้อมูลสมาชิก โทร. 1179
รัฐบาลไทย-ข่าวทำเนียบรัฐบาล-นายสุริยะ จึงรุ่งเรืองกิจ รัฐมนตรีว่าการกระทรวงคมนาคม ถวายผ้าพระกฐินพระราชทานกระทรวงคมนาคม ประจำปี 2566 ณ วัดพระราม 9 กาญจนาภิเษก
วันพุธที่ 8 พฤศจิกายน 2566
นายสุริยะ จึงรุ่งเรืองกิจ รัฐมนตรีว่าการกระทรวงคมนาคม ถวายผ้าพระกฐินพระราชทานกระทรวงคมนาคม ประจําปี 2566 ณ วัดพระราม 9 กาญจนาภิเษก
....
นายสุริยะ จึงรุ่งเรืองกิจ รัฐมนตรีว่าการกระทรวงคมนาคม เป็นประธานพิธีถวายผ้าพระกฐินพระราชทานกระทรวงคมนาคม ประจําปี 2566 ณ วัดพระราม 9 กาญจนาภิเษก เขตห้วยขวาง กรุงเทพมหานคร ในวันที่ 8 พฤศจิกายน 2566 เวลา 09.09 น. โดยมี นางมนพร เจริญศรี รัฐมนตรีช่วยว่าการกระทรวงคมนาคม นายสุรพงษ์ ปิยะโชติ รัฐมนตรีช่วยว่าการกระทรวงคมนาคม นายชยธรรม์ พรหมศร ปลัดกระทรวงคมนาคม และคณะผู้บริหารระดับสูง หัวหน้าหน่วยงานในสังกัดกระทรวงคมนาคม เข้าร่วมพิธีฯ ซึ่งการถวายผ้าพระกฐินพระราชทานในครั้งนี้ กระทรวงคมนาคม หน่วยงานในสังกัด และประชาชนทั่วไปได้ร่วมบริจาคโดยเสด็จพระราชกุศล เป็นเงินจํานวนทั้งสิ้น 3,609,999 บาท
กฐินพระราชทาน เป็นกฐินที่พระบาทสมเด็จพระเจ้าอยู่หัว พระราชทานผ้าพระกฐินและบริวารกฐินซึ่งเป็นของหลวงให้ส่วนราชการ กระทรวง ทบวง กรมต่าง ๆ ตลอดจนคณะบุคคลที่สมควรขอพระราชทานอัญเชิญไปถวายยังพระอารามหลวงต่าง ๆ โดยกระทรวงคมนาคมได้ถวายผ้าพระกฐินพระราชทานอย่างต่อเนื่องเป็นประจําทุกปี เนื่องจากเป็นประเพณีที่พุทธศาสนิกชนได้ยึดถือปฏิบัติสืบต่อกันมาเป็นเวลาช้านาน เพื่อเป็นการอุปถัมภ์พระสงฆ์ที่จําพรรษาครบถ้วนไตรมาสให้ได้รับอานิสงส์ตามพระวินัย และเป็นทุนในการบูรณปฏิสังขรณ์พระอาราม โดยเป็นการรวมพลังแห่งความสามัคคีทั้งทางกาย วาจา และจิตใจในการสร้างบุญกุศล สร้างความสุขของการอยู่ร่วมกันในสังคม รวมทั้งเป็นการจรรโลงและส่งเสริมพระพุทธศาสนาให้มั่นคงดํารงอยู่เจริญวัฒนาสถาพรสืบไป
วัดพระราม 9 กาญจนาภิเษก เป็นวัดพระอารามหลวง ซึ่งสร้างขึ้นตามพระราชดําริของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ให้แก้ไขปัญหาน้ําเน่าเสีย ด้วยวิธีเติมอากาศที่บึงพระราม 9 ซึ่งเป็นที่ดินของสํานักงานทรัพย์สินส่วนพระมหากษัตริย์ และปรับปรุงสภาพพื้นที่เพื่อพัฒนาชุมชนบริเวณบึงพระราม 9 ดําเนินการจัดตั้งให้เป็นวัดในนามมูลนิธิชัยพัฒนา เพื่อใช้เป็นพุทธสถานในการประกอบกิจของสงฆ์ และเป็นศูนย์รวมแห่งจิตใจของราษฎรในการที่ประกอบกิจกรรมต่าง ๆ ร่วมกัน วัดพระราม 9 กาญจนาภิเษก ถือเป็นแบบอย่างในการก่อสร้างวัดเล็ก ๆ เพื่อเป็นศูนย์รวมจิตใจของชุมชนที่ตั้งอยู่ในบริเวณใกล้เคียง และเพื่อใช้เป็นสถานที่ประกอบกิจกรรมทางพุทธศาสนา ตลอดจนกิจกรรมต่าง ๆ ในการเผยแพร่ศีลธรรมและจริยธรรมเพื่อพัฒนาชุมชน ผสมผสานวิถีแห่งการอยู่ร่วมระหว่างบ้าน (ชุมชน) วัด และราชการ (โรงเรียน) ในลักษณะการพึ่งพาอาศัย เกื้อกูลซึ่งกันและกัน และสร้างความเข้มแข็งเป็นปึกแผ่นของสังคมไทย
รัฐบาลไทย-ข่าวทำเนียบรัฐบาล-​“รมว.พิมพ์ภัทรา กำชับ สมอ. เชิญ 8 สถาบันเครือข่าย  เร่งกำหนดมาตรฐานให้ได้ตามเป้าหมาย”
วันพุธที่ 8 พฤศจิกายน 2566
08/11/2566
​“รมว.พิมพ์ภัทรา กําชับ สมอ. เชิญ 8 สถาบันเครือข่าย  เร่งกําหนดมาตรฐานให้ได้ตามเป้าหมาย”
​“รมว.พิมพ์ภัทรา กําชับ สมอ. เชิญ 8 สถาบันเครือข่าย
เร่งกําหนดมาตรฐานให้ได้ตามเป้าหมาย”
นายวันชัย พนมชัย รองปลัดกระทรวงอุตสาหกรรม รักษาราชการแทนเลขาธิการสํานักงานมาตรฐานผลิตภัณฑ์อุตสาหกรรม (สมอ.) เปิดเผยว่า ตนได้รับมอบหมายจากรัฐมนตรีว่าการกระทรวงอุตสาหกรรม นางสาวพิมพ์ภัทรา วิชัยกุล ให้เชิญ 8 สถาบันเครือข่าย ได้แก่ สถาบันอาหาร สถาบันพลาสติก สถาบันการก่อสร้างแห่งประเทศไทย สถาบันเหล็กและเหล็กกล้าแห่งประเทศไทย สถาบันพัฒนาอุตสาหกรรมสิ่งทอ สถาบันไฟฟ้าและอิเล็กทรอนิกส์ สถาบันยานยนต์ และสถาบันรับรองมาตรฐานไอเอสโอ ซึ่งเป็นหน่วยงานเครือข่ายที่มีภารกิจสนับสนุนการดําเนินงานด้านการมาตรฐานของ สมอ. ทั้งการจัดทํามาตรฐาน และการตรวจสอบคุณภาพของสินค้า โดย สมอ. ให้การยอมรับว่าหน่วยงานเหล่านี้สามารถกําหนดมาตรฐานได้ หรือที่เรียกว่า SDOs (Standards Developing Organizations) มาประชุมหารือเพื่อพิจารณาแนวทางการกําหนดมาตรฐานในปี 2567 โดยได้มอบหมายนโยบายให้ SDOs ทั้ง 8 หน่วยงานเร่งรัดจัดทํามาตรฐานในปีนี้ให้ได้ไม่ต่ํากว่า 100 เรื่อง เสริมเติมจากที่ สมอ. ได้วางแผนกําหนดมาตรฐานไว้แล้ว 600 เรื่อง เพื่อให้เป็นไปตามแผนแม่บทการกําหนดมาตรฐานระยะ 5 ปี ของ สมอ. (พ.ศ.2566-2570) ที่มีอยู่จํานวน 1,777 เรื่อง เพื่อรองรับนโยบายของรัฐมนตรีว่าการกระทรวงอุตสาหกรรม และตรงกับความต้องการของภาคอุตสาหกรรม เช่น มาตรฐาน EV อิเล็กทรอนิกส์อัจฉริยะ เครื่องมือแพทย์ อุตสาหกรรมชีวภาพ AI ฮาลาล และ Soft power
ปัจจุบัน สมอ. มี SDOs จํานวน 43 หน่วยงาน ที่มีศักยภาพสามารถกําหนดมาตรฐานเพื่อให้ตรงกับความต้องการของภาคอุตสาหกรรม ครอบคลุม 81 สาขา เช่น สาขาเครื่องใช้ไฟฟ้า อิเล็กทรอนิกส์และเทคโนโลยีสารสนเทศ สีและวาร์นิช วัสดุอุปกรณ์และเครื่องมือแพทย์ นาโนเทคโนโลยี ปิโตรเลียม ยางและผลิตภัณฑ์ยาง ระบบการจัดการความเสี่ยง อาชีวอนามัยและความปลอดภัย ระบบการจัดการความปลอดภัยของอาหาร การยศาสตร์ ความรับผิดชอบต่อสังคม ดิจิทัล ผลิตภัณฑ์นวัตกรรม หนังและผลิตภัณฑ์หนัง ก๊าซธรรมชาติ แบตเตอรี่ การสื่อสารโทรคมนาคม ยานพาหนะไฟฟ้า เป็นต้น
“เบื้องต้น สถาบันยานยนต์ จะเร่งจัดทํามาตรฐานด้านความปลอดภัยของยานยนต์สมัยใหม่ รวมทั้งรถไฟฟ้า และชิ้นส่วนยานยนต์อื่นๆ สถาบันไฟฟ้าและอิเล็กทรอนิกส์ จะเร่งทํามาตรฐานด้านความปลอดภัยทางไซเบอร์ (cyber security) เพื่อป้องกันการโจมตีทางไซเบอร์ที่พยายามขโมยข้อมูลสําคัญต่าง ๆ ของบุคคลหรือองค์กร เช่น บัญชีเงินฝาก ข้อมูลประจําตัว ข้อมูลด้านสุขภาพ หรือข้อมูลสําคัญขององค์กร เป็นต้น สถาบันสิ่งทอ จะจัดทํามาตรฐานด้านความปลอดภัยของสิ่งทอและด้านการป้องกันไฟ เช่น ผ้าม่าน พรม ถุงมือกันบาด และถุงมือกันสารเคมี เป็นต้น ทั้งนี้ สมอ. จะรวบรวมรายชื่อมาตรฐานที่ SDOs จะดําเนินการจัดทําทั้งหมด เสนอบอร์ด สมอ. ให้ความเห็นชอบต่อไป” นายวันชัยฯ กล่าว
6 พฤศจิกายน 2566
รัฐบาลไทย-ข่าวทำเนียบรัฐบาล-คนใช้บัตรทองต้องรู้ ‘ได้รับความเสียหายจากการรักษาพยาบาล’ มีสิทธิได้รับเงินช่วยเหลือเบื้องต้นสูงสุด 4 แสนบาท
วันพุธที่ 8 พฤศจิกายน 2566
คนใช้บัตรทองต้องรู้ ‘ได้รับความเสียหายจากการรักษาพยาบาล’ มีสิทธิได้รับเงินช่วยเหลือเบื้องต้นสูงสุด 4 แสนบาท
.....
ผู้ใช้สิทธิหลักประกันสุขภาพแห่งชาติ (บัตรทอง) รู้หรือไม่? หากใช้สิทธิบัตรทองแล้วได้รับความเสียหายจากการรักษาพยาบาล มีสิทธิได้รับเงินช่วยเหลือเบื้องต้น เป็น 3 กรณี
.
ประเภทที่ 1 เสียชีวิต/ทุพพลภาพถาวร (จ่ายเงินช่วยเหลือตั้งแต่ 240,000 - 400,000 บาท)
ประเภทที่ 2 พิการหรือสูญเสียอวัยวะ (จ่ายเงินช่วยเหลือตั้งแต่ 100,000 - 240,000 บาท)
ประเภทที่ 3 บาดเจ็บหรือเจ็บป่วยต่อเนื่อง (จ่ายเงินช่วยเหลือไม่เกิน 100,000 บาท)
.
วัตถุประสงค์การช่วยเหลือเบื้องต้นนั้น รัฐบาล โดยสปสช. จัดให้มีมาตรการดังกล่าวเพื่อสร้างความมั่นใจต่อการเข้ารับบริการและดูแลช่วยเหลือผู้ป่วยเบื้องต้นหากเกิดภาวะไม่พึงประสงค์ขึ้น ขณะเดียวกันยังช่วยลดความขัดแย้งและการฟ้องร้องระหว่างผู้รับบริการและผู้ให้บริการในระบบสุขภาพได้
.
ผู้เสียหายสามารถยื่นคําร้องขอรับเงินชดเชย ภายใน 2 ปี นับตั้งแต่วันที่ทราบความเสียหาย โดยยื่นได้ที่ หน่วยบริการในระบบหลักประกันสุขภาพแห่งชาติ รวมถึงสํานักงานสาธารณสุขจังหวัด (ในจังหวัดที่เกิดเหตุ) หรือ สํานักงานหลักประกันสุขภาพแห่งชาติ เขต 1-13 หน่วยรับเรื่องร้องเรียนอื่นที่เป็นอิสระจากผู้ถูกร้องเรียน ตามมาตรา 50(5) “ศูนย์สิทธิบัตรทอง” และสํานักงานหลักประกันสุขภาพแห่งชาติ ชั้น 2 อาคารบี ศูนย์ราชการเฉลิมพระเกียรติฯ ถนนแจ้งวัฒนะ กรุงเทพมหานคร และสอบถามเพิ่มเติมได้ที่ “สายด่วน สปสช.โทร.1330
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-ธอส. ร่วมงานมหกรรมทางการเงินออนไลน์ : Digital Event Marketing Fair
วันพุธที่ 8 พฤศจิกายน 2566
08/11/2566
ธอส. ร่วมงานมหกรรมทางการเงินออนไลน์ : Digital Event Marketing Fair
ธอส. เอาใจลูกค้าเงินฝากกับ GHB Welfare Savings รับดอกเบี้ยสูงถึง 1.85% ต่อปี ในงานมหกรรมทางการเงินออนไลน์ : Digital Event Marketing Fair วันที่ 9 พ.ย. 66 เวลา 16.00 - 17.00 น.  @Facebook Fanpage ธนาคารอาคารสงเคราะห์
ธนาคารอาคารสงเคราะห์ (ธอส.) เอาใจลูกค้าเงินฝากที่ปฏิบัติงานในหน่วยงานที่มีสวัสดิการกับธนาคารหรือเป็นสมาชิกของสภา/สมาคมที่เข้าร่วมโครงการ Life Begins with GHB ที่เข้าร่วมงาน “มหกรรมทางการเงินออนไลน์ Digital Event Marketing Fair” ในรูปแบบ Live Streaming ผ่านช่องทาง Facebook Fanpage ธนาคารอาคารสงเคราะห์ ในวันพฤหัสบดีที่ 9 พ.ย. 66 เวลา 16.00 - 17.00 น. ให้ได้รับผลตอบแทนที่ดีจากการออมเงินและได้รับประโยชน์สูงสุดจากอัตราดอกเบี้ยในช่วงขาขึ้น เพียงจองสิทธิ์ภายในงานกับ “เงินฝากออมทรัพย์ GHB Welfare Savings” อัตราดอกเบี้ยสูงถึง 1.85% ต่อปี สําหรับลูกค้าที่มีวงเงินฝากคงเหลือไม่เกิน 10 ล้านบาท พิเศษ!! ลูกค้าจะได้รับดอกเบี้ยเงินฝากทุก ๆ วันที่ 15 ของเดือน และไม่เสียภาษีดอกเบี้ยเงินฝาก พิเศษต่อที่ 2!! ลูกค้าที่จองสิทธิ์และเปิดบัญชีเงินฝากที่สาขาธนาคารขั้นต่ํา 10,000 บาทขึ้นไป ตั้งแต่วันที่ 9 – 18 พ.ย. 66 จะได้รับของสมนาคุณกระเป๋าสะพายใบเล็กท่านละ 1 ใบ สอบถามรายละเอียดเพิ่มเติมได้ที่ G H Bank Call Center โทร 0-2645-9000 หรือ Facebook Fanpage ธนาคารอาคารสงเคราะห์ และติดตามข่าวสารของธนาคารได้ที่ Mobile Application : GHB ALL GEN และ www.ghbank.co.th
รัฐบาลไทย-ข่าวทำเนียบรัฐบาล-เอกอัครราชทูตสหราชอาณาจักรประจำประเทศไทย เข้าเยี่ยมคารวะรัฐมนตรีว่าการกระทรวงยุติธรรม
วันพุธที่ 8 พฤศจิกายน 2566
08/11/2566
เอกอัครราชทูตสหราชอาณาจักรประจําประเทศไทย เข้าเยี่ยมคารวะรัฐมนตรีว่าการกระทรวงยุติธรรม
เอกอัครราชทูตสหราชอาณาจักรประจําประเทศไทย เข้าเยี่ยมคารวะรัฐมนตรีว่าการกระทรวงยุติธรรม
ในวันพุธที่ ๘ พฤศจิกายน ๒๕๖๖ เวลา ๐๙.๐๐ น. พันตํารวจเอก ทวี สอดส่อง รัฐมนตรีว่าการกระทรวงยุติธรรม พร้อมด้วย นายวัลลภ นาคบัว รองปลัดกระทรวงยุติธรรม พันตํารวจโท ประวุธ วงศ์สีนิล รองปลัดกระทรวงยุติธรรม นายเกิดโชค เกษมวงศ์จิตร รองอธิบดีกรมคุ้มครองสิทธิและเสรีภาพ และนางสาวจุฑารัตน์ จินตกานนท์ รองอธิบดีกรมราชทัณฑ์ ได้ให้การต้อนรับ นายมาร์ก กุดดิง (H.E. Mr. Mark Gooding) เอกอัครราชทูตวิสามัญผู้มีอํานาจเต็มแห่งสหราชอาณาจักรประจําประเทศไทยและคณะ ในโอกาสเข้าเยี่ยมคารวะและหารือข้อราชการ ณ ห้องรับรองประจํากระทรวงยุติธรรม (ห้อง ๓ - ๐๑) ชั้น ๓ อาคารกระทรวงยุติธรรม
โดยทั้งสองฝ่ายได้หารือเกี่ยวกับในประเด็น​สําคัญ​ ดังนี้ ๑) ความร่วมมือด้านหลักนิติธรรม ๒) กฎหมายที่เกี่ยวข้องกับสิทธิมนุษยชน อาทิ ร่างพระราชบัญญัติคู่ชีวิต พ.ศ. .... และพระราชบัญญัติป้องกันและปราบปรามการทรมานและการกระทําให้บุคคลสูญหาย พ.ศ. ๒๕๖๕ ๓) ความร่วมมือด้านราชทัณฑ์และการปราบปรามอาชญากรรมข้ามชาติ โดยเฉพาะการจัดการกับปัญหาการละเมิดทางเพศเด็กทางออนไลน์ ๔) การรับรองเอกสารโดยโนตารีปับลิก และ ๕) ความร่วมมือในการแก้ไขปัญหาในพื้นที่ ๓ จังหวัดชายแดนภาคใต้ นอกจากนี้ ฝ่ายสหราชอาณาจักรประสงค์เชิญรัฐมนตรีว่าการกระทรวงยุติธรรมเยือนสหราชอาณาจักรเพื่อศึกษาดูงานด้านหลักนิติธรรมและราชทัณฑ์ในโอกาสต่อไป
โดยการหารือข้อราชการในครั้งนี้นับเป็นการกระชับความสัมพันธ์ระหว่างไทยและสหราชอาณาจักรให้มีความแน่นแฟ้นยิ่งขึ้น ซึ่งจะนําไปสู่การขับเคลื่อนความร่วมมือในสาขาอื่น​ ๆ ให้มีความก้าวหน้าต่อไป
รัฐบาลไทย-ข่าวทำเนียบรัฐบาล-บสย. ยกทัพ ค้ำฯ จัดเต็ม ฟรีสูงสุดนาน 4 ปี Money Expo 2023 Chiangmai 10-12 พ.ย. นี้
วันพุธที่ 8 พฤศจิกายน 2566
08/11/2566
บสย. ยกทัพ ค้ําฯ จัดเต็ม ฟรีสูงสุดนาน 4 ปี Money Expo 2023 Chiangmai 10-12 พ.ย. นี้
บรรษัทประกันสินเชื่ออุตสาหกรรมขนาดย่อม (บสย.) ยกทัพ ค้ําฯ จัดเต็ม โค้งสุดท้าย “ฟรีค่าธรรมเนียมค้ํา นาน สูงสุด 4 ปี” ในงาน Money Expo 2023 Chiangmai 10 – 12 พฤศจิกายน 2566 ณ บูธ บสย. (D5) เชียงใหม่ฮอลล์ เซ็นทรัล เชียงใหม่ แอร์พอร์ต
SMEs รายย่อย อาชีพอิสระ พี่วิน ผู้ขับขี่รถสาธารณะ และผู้ค้าออนไลน์ พบกับสินเชื่อและค้ําประกันสินเชื่อจับคู่กู้ค้ํา บสย. และ ธนาคารออมสิน ร่วมเสริมสภาพคล่อง SMEs รายย่อย ในโครงการค้ําประกันสินเชื่อ บสย. SMEs เข้มแข็ง (PGS 10) “SMEs Small Biz” SMEs รายเล็กและบุคคลธรรมดา ที่ต้องการลงทุน เสริมแกร่งแพคคู่ เพิ่มสภาพคล่องทางการเงิน “สินเชื่อเติมพลังเกินร้อย” ธนาคารกรุงศรีฯ จับคู่ค้ํา “บสย. Smart One” ช่วย SMEs ตัวเบา ฟรี..! ค่าธรรมเนียมค้ําตลอดสัญญา งานนี้จัดหนักเพื่อรายย่อย วงเงินสินเชื่อสูงสุด 10 ล้านบาท หรือ 2 เท่าของหลักประกัน ระยะเวลาผ่อนชําระสูงสุด 10 ปี อัตราดอกเบี้ย MRR +3% ต่อปี ฟรีค่าธรรมเนียมค้ําประกันตลอดสัญญาการกู้ SMEs
สายกรีน บสย. ตอบโจทย์เปิดวงเงินค้ําฯ “บสย. Smart Green” เพื่อธุรกิจสีเขียว ร่วมกับธนาคารที่ร่วมโครงการ ฟรีค่าธรรมเนียมสูงสุด 4 ปี ค้ําประกันสูงสุด 10 ปี และ สําหรับ SMEs ต้องการฟื้นฟูกิจการ บสย. พร้อมค้ําฯ รองรับด้วย โครงการค้ําประกัน ดอกเบี้ยต่ํา กับ พ.ร.ก.สินเชื่อฟื้นฟู พร้อมบริการให้คําปรึกษาทางการเงิน SMEs ฟรี โดย ผู้เชี่ยวชาญจาก บสย. F.A. Center ลงทะเบียนขอรับคําปรึกษา ตรวจสุขภาพทางการเงินผ่านช่องทาง LINE OA : @tcgfirst ฟรี ตลอด 24 ชั่วโมง
รัฐบาลไทย-ข่าวทำเนียบรัฐบาล-“ธรรมนัส” เตรียมโชว์ผลงานกระทรวงเกษตรฯ ในรอบ 100 วันที่ผ่านมา ขับเคลื่อนนโยบายตามเป้าหมาย แก้ปัญหาภาคเกษตรครอบคลุมทั้งประเทศ
วันพุธที่ 8 พฤศจิกายน 2566
“ธรรมนัส” เตรียมโชว์ผลงานกระทรวงเกษตรฯ ในรอบ 100 วันที่ผ่านมา ขับเคลื่อนนโยบายตามเป้าหมาย แก้ปัญหาภาคเกษตรครอบคลุมทั้งประเทศ
“ธรรมนัส” เตรียมโชว์ผลงานกระทรวงเกษตรฯ ในรอบ 100 วันที่ผ่านมา ขับเคลื่อนนโยบายตามเป้าหมาย แก้ปัญหาภาคเกษตรครอบคลุมทั้งประเทศ
ร้อยเอก ธรรมนัส พรหมเผ่า รัฐมนตรีว่าการกระทรวงเกษตรและสหกรณ์ เปิดเผยภายหลังเป็นประธานการประชุมผู้บริหารระดับสูงกระทรวงเกษตรและสหกรณ์ ครั้งที่ 1/2566 โดยมีนายไชยา พรหมา รัฐมนตรีช่วยว่าการกระทรวงเกษตรและสหกรณ์ นายประยูร อินสกุล ปลัดกระทรวงเกษตรและสหกรณ์ และผู้บริหารทุกหน่วยงานในสังกัดเข้าร่วมประชุม ณ ห้องประชุม 134-135 กระทรวงเกษตรและสหกรณ์ ว่า การประชุมผู้บริหารระดับสูงในวันนี้เป็นการติดตามความก้าวหน้าการดําเนินงานของกระทรวงเกษตรและสหกรณ์อย่างใกล้ชิด เพื่อให้การขับเคลื่อนนโยบาย/โครงการ/ภารกิจสําคัญตามนโยบายรัฐบาลและข้อสั่งการของนายกรัฐมนตรีมีความรวดเร็ว มีประสิทธิภาพ และ
เป็นรูปธรรมมากยิ่งขึ้น ซึ่งในวันนี้ที่ประชุมได้รับทราบสถานการณ์น้ํา การแก้ปัญหาภัยแล้งและอุทกภัย การเพิ่มปริมาณน้ํานอกเขตพื้นที่ชลประทานที่เป็นเรื่องสืบเนื่องจากข้อสั่งการ รวมทั้งแผนและผลการปฏิบัติการฝนหลวงในรอบสัปดาห์
ที่ผ่านมา นอกจากนี้ยังมีการติดตามสถานการณ์ราคาสินค้าเกษตรที่สําคัญอีกด้วย
ขณะเดียวกัน ได้มอบหมายให้ทุกหน่วยงานในสังกัดรายงานผลการดําเนินงานตามนโยบายและข้อสั่งการ
ของรัฐมนตรีว่าการกระทรวงเกษตรและสหกรณ์ รวมทั้งผลการดําเนินงานของคณะกรรมการชุดต่าง ๆ ตลอดจนพิจารณาโครงการสําคัญในระยะสั้น (Quick Win) ที่กําหนดให้หน่วยงานที่เกี่ยวข้องดําเนินการให้แล้วเสร็จภายใน 31 ธันวาคม 2566 ซึ่งจะเป็นผลงานสําคัญของกระทรวงเกษตรและสหกรณ์ ในรอบ 100 วัน ทั้งนี้ มีกําหนดการแถลงผลงานฯ ดังกล่าวในวันที่ 15 ธันวาคม 2566 นี้
รัฐบาลไทย-ข่าวทำเนียบรัฐบาล-ดีอี ประชุมแนวทางการจัดการระบบเตือนภัย
วันพุธที่ 8 พฤศจิกายน 2566
ดีอี ประชุมแนวทางการจัดการระบบเตือนภัย
ดีอี ประชุมแนวทางการจัดการระบบเตือนภัย
วันนี้ (8 พฤศจิกายน 2566) นายณัฐพล ณัฏฐสมบูรณ์ รองปลัดกระทรวงดิจิทัลเพื่อเศรษฐกิจและสังคม (ดีอี) เปิดประชุมแนวทางการจัดการระบบเตือนภัย สําหรับคนไทย เพื่อแลกเปลี่ยนข้อมูลและข้อคิดเห็นและร่วมกันหาแนวทางการดําเนินการร่วมกันอย่างมีประสิทธิภาพ ระหว่างกระทรวงดิจิทัลเพื่อเศรษฐกิจและสังคม กับคณะกรรมาธิการการสื่อสาร โทรคมนาคม และดิจิทัลเพื่อเศรษฐกิจและสังคม สําหรับการเตรียมทําระบบการแจ้งเตือนภัยแบบเจาะจงพื้นที่ โดยมีหน่วยงานที่เกี่ยวข้องเข้าร่วม ณ ห้องประชุม 802 สํานักงานปลัดกระทรวงดิจิทัลเพื่อเศรษฐกิจและสังคม
_______________________
รัฐบาลไทย-ข่าวทำเนียบรัฐบาล-กระทรวงยุติธรรม เข้าร่วมการประชุมคณะกรรมการอำนวยการจัดงานเฉลิมพระเกียรติ พระบาทสมเด็จพระเจ้าอยู่หัว เนื่องในโอกาสมหามงคลเฉลิมพระชนมพรรษา ๖ รอบ ๒๘ กรกฎาคม ๒๕๖๗
วันพุธที่ 8 พฤศจิกายน 2566
08/11/2566
กระทรวงยุติธรรม เข้าร่วมการประชุมคณะกรรมการอํานวยการจัดงานเฉลิมพระเกียรติ พระบาทสมเด็จพระเจ้าอยู่หัว เนื่องในโอกาสมหามงคลเฉลิมพระชนมพรรษา ๖ รอบ ๒๘ กรกฎาคม ๒๕๖๗
กระทรวงยุติธรรม เข้าร่วมการประชุมคณะกรรมการอํานวยการจัดงานเฉลิมพระเกียรติ พระบาทสมเด็จพระเจ้าอยู่หัว เนื่องในโอกาสมหามงคลเฉลิมพระชนมพรรษา ๖ รอบ ๒๘ กรกฎาคม ๒๕๖๗
ในวันพุธที่ ๘ พฤศจิกายน ๒๕๖๖ เวลา ๑๑.๐๐ น. นายเศรษฐา ทวีสิน นายกรัฐมนตรี และรัฐมนตรีว่าการกระทรวงการคลัง เป็นประธานการประชุมคณะกรรมการอํานวยการจัดงานเฉลิมพระเกียรติ พระบาทสมเด็จพระเจ้าอยู่หัว เนื่องในโอกาสมหามงคลเฉลิมพระชนมพรรษา ๖ รอบ ๒๘ กรกฎาคม ๒๕๖๗ ครั้งที่ ๑/๒๕๖๖ โดยมี นางพงษ์สวาท นีละโยธิน ปลัดกระทรวงยุติธรรม และคณะกรรมการ เข้าร่วมการประชุมฯ ณ ตึกภักดีบดินทร์ ทําเนียบรัฐบาล
รัฐบาลไทย-ข่าวทำเนียบรัฐบาล-นายกฯ มอบรางวัลองค์กรปกครองส่วนท้องถิ่นที่มีการบริหารจัดการที่ดี ประจำปี 66 ย้ำ การพัฒนาท้องถิ่นให้มีความเจริญก้าวหน้าอย่างยั่งยืน เป็นหัวใจหลักของการบริหารจัดการที่ดี
วันพุธที่ 8 พฤศจิกายน 2566
08/11/2566
นายกฯ มอบรางวัลองค์กรปกครองส่วนท้องถิ่นที่มีการบริหารจัดการที่ดี ประจําปี 66 ย้ํา การพัฒนาท้องถิ่นให้มีความเจริญก้าวหน้าอย่างยั่งยืน เป็นหัวใจหลักของการบริหารจัดการที่ดี
นายกฯ มอบรางวัลองค์กรปกครองส่วนท้องถิ่นที่มีการบริหารจัดการที่ดี ประจําปี 66 ย้ํา การพัฒนาท้องถิ่นให้มีความเจริญก้าวหน้าอย่างยั่งยืน เป็นหัวใจหลักของการบริหารจัดการที่ดี เน้นท้องถิ่นนํานวัตกรรมบริการ ปชช. ให้เกิดประโยชน์สูงสุด
วันนี้ (8 พฤศจิกายน 2566) เวลา 09.00 น. ณ ตึกสันติไมตรี ทําเนียบรัฐบาล กรุงเทพมหานคร นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง เป็นประธานพิธีมอบรางวัลองค์กรปกครองส่วนท้องถิ่นที่มีการบริหารจัดการที่ดี ประจําปีงบประมาณ พ.ศ. 2566 พร้อมกับมอบถ้วยรางวัลให้แก่องค์กรปกครองส่วนท้องถิ่นที่ได้รับรางวัลประเภทดีเลิศ ได้แก่ รางวัลที่ 1 เทศบาลเมืองร้อยเอ็ด จังหวัดร้อยเอ็ด รางวัลที่ 2 เทศบาลเมืองแม่เหียะ จังหวัดเชียงใหม่ รางวัลที่ 3 เทศบาลเมืององค์การบริหารส่วนตําบลปางหมู จังหวัดแม่อ่องสอน และ 4รางวัลชมเชย เทศบาลนครเชียงราย จังหวัดเชียงราย พร้อมมอบรางวัลอื่น ๆ โดยมี นายสมศักดิ์ เทพสุทิน รองนายกรัฐมนตรี ประธานกรรมการกระจายอํานาจให้แก่องค์กรปกครองส่วนท้องถิ่น คณะอนุกรรมการกําหนดหลักเกณฑ์การจัดสรรเงินอุดหนุนเพื่อให้เป็นรางวัลสําหรับองค์กรปกครองส่วนท้องถิ่น ผู้บริหารองค์กรปกครองส่วนถิ่น และผู้แทนองค์กรปกครองส่วนท้องถิ่นที่ได้รับรางวัลเข้าร่วม
โอกาสนี้ นายกรัฐมนตรีได้กล่าวแสดงความยินดีแก่องค์กรปกครองส่วนท้องถิ่น ทั้ง 62 แห่ง ที่ได้รับรางวัลว่า นับตั้งแต่ปี 2546 ที่มีการมอบรางวัลองค์กรปกครองส่วนท้องถิ่นที่มีการบริหารจัดการที่ดีจนถึงปัจจุบัน เป็นเวลากว่า 21 ปี รัฐบาลโดยคณะกรรมการการกระจายอํานาจให้แก่องค์กรปกครองส่วนท้องถิ่น มีนโยบายให้องค์กรปกครองส่วนท้องถิ่นได้พัฒนาการบริหารจัดการให้มีประสิทธิภาพ มีความโปร่งใส ตรวจสอบได้ และพัฒนาท้องถิ่นให้มีความเจริญก้าวหน้าอย่างยั่งยืน ซึ่งเป็นหัวใจหลักของการบริหารจัดการที่ดี และมีความพยายามให้ท้องถิ่นสร้างสรรค์นวัตกรรมในการบริการประชาชนให้เกิดประโยชน์สูงสุด อีกทั้ง ยังเป็นเครื่องยืนยันถึงผลการทํางานที่มีความเป็นเลิศขององค์กรปกครองส่วนท้องถิ่น ซึ่งเป็นกลไกสําคัญในการขับเคลื่อนการพัฒนาท้องถิ่นให้มีความเจริญก้าวหน้า และช่วยยกระดับมาตรฐานการบริหารจัดการที่ดีขององค์กรปกครองส่วนท้องถิ่น ให้มีมาตรฐานทัดเทียมกับระดับสากล
นายกรัฐมนตรี กล่าวในตอนท้ายว่า ขอให้องค์กรปกครองส่วนท้องถิ่นที่ได้รับรางวัลในวันนี้ นําเงินรางวัลที่ได้รับไปพัฒนาและเพิ่มประสิทธิภาพการบริหารจัดการ และสร้างนวัตกรรมท้องถิ่น เพื่อแก้ปัญหาและตอบสนองความต้องการของประชาชน ซึ่งจะนําไปสู่การพัฒนาคุณภาพชีวิตที่ดีขึ้นของประชาชน และความเจริญก้าวหน้าของท้องถิ่นอย่างยั่งยืนต่อไป
รัฐบาลไทย-ข่าวทำเนียบรัฐบาล-รัฐบาลเชิญชวนหญิงไทยตั้งครรภ์ทุกคน ทุกสิทธิรักษาพยาบาล รับบริการตรวจคัดกรอง “ดาวน์ซินโดรม” และ “ธาลัสซีเมีย” ภายใต้ชุดสิทธิประโยชน์ฝากครรภ์ กองทุนบัตรทอง
วันพุธที่ 8 พฤศจิกายน 2566
08/11/2566
รัฐบาลเชิญชวนหญิงไทยตั้งครรภ์ทุกคน ทุกสิทธิรักษาพยาบาล รับบริการตรวจคัดกรอง “ดาวน์ซินโดรม” และ “ธาลัสซีเมีย” ภายใต้ชุดสิทธิประโยชน์ฝากครรภ์ กองทุนบัตรทอง
รัฐบาลเชิญชวนหญิงไทยตั้งครรภ์ทุกคน ทุกสิทธิรักษาพยาบาล รับบริการตรวจคัดกรอง “ดาวน์ซินโดรม” และ “ธาลัสซีเมีย” ภายใต้ชุดสิทธิประโยชน์ฝากครรภ์ กองทุนบัตรทอง
วันนี้ (8 พ.ย. 66) นางรัดเกล้า อินทวงศ์ สุวรณคีรี รองโฆษกประจําสํานักนายกรัฐมนตรี กล่าวว่า รัฐบาล โดยสํานักงานหลักประกันสุขภาพแห่งชาติ (สปสช.) ได้เพิ่มสิทธิประโยชน์บริการฝากครรภ์คุณภาพให้กับหญิงตั้งครรภ์ทุกคนทุกสิทธิการรักษา ภายใต้กองทุนหลักประกันสุขภาพแห่งชาติ หรือ บัตรทอง 30 บาท ได้เข้าถึงบริการ ซึ่งนอกจากการตรวจความสมบูรณ์ของครรภ์ตามระยะเวลาของครรภ์ การตรวจคัดกรองโรค การฉีดวัคซีนพื้นฐานที่จําเป็น การประเมินสุขภาพจิต และการให้ยาบํารุงเสริมธาตุเหล็ก โฟลิก และไอโอดีน สําหรับหญิงตั้งครรภ์ ภายใช้ชุดสิทธิประโยชน์ฝากครรภ์คุณภาพแล้ว ยังมี “สิทธิประโยชน์บริการคัดกรองกลุ่มอาการดาวน์” โดยได้เริ่มเมื่อปี 2559 สปสช. และต่อมาในปี 2564 สปสช. ได้ขยายความครอบคลุมบริการนี้ให้กับ “หญิงตั้งครรภ์ทุกกลุ่มอายุ” จากเดิมที่จํากัดเฉพาะกลุ่มอายุ 35 ปี ขึ้นไป
นางรัดเกล้า กล่าวว่า จากรายงานข้อมูลระบบบัตรทอง 30 บาท ว่าด้วยสิทธิประโยชน์นี้ ทําให้หญิงตั้งครรภ์ได้รับการคัดกรองดาวน์ซินโดรมก่อนคลอดเพิ่มขึ้น โดยปี 2562 อยู่ที่ 37,732 ราย (ร้อยละ 6 ต่อการเกิดมีชีพ) และเพิ่มขึ้นอย่างต่อเนื่องในปี 2561-2565 คือที่จํานวน 73,261 ราย (ร้อยละ 13), 176,777 ราย (ร้อยละ 34) และ 197,245 ราย (ร้อยละ 39) ตามลําดับ และในปี 2566 ข้อมูลล่าสุดอยู่ที่จํานวน 182,725 ราย โดยพบว่าหญิงตั้งครรภ์ที่ได้รับการคัดกรองมีผลตรวจพบเสี่ยงสูงที่ทารกในครรภ์จะเป็นดาวน์ซินโดรม ร้อยละ 9.2 ซึ่งหญิงตั้งครรภ์กลุ่มนี้จะได้รับการตรวจวินิจฉัยทารกในครรภ์ และยุติการตั้งครรภ์หากผลการตรวจวินิจฉัยในครรภ์พบว่าทารกในครรภ์เป็นดาวน์ซินโดรเป็นลําดับต่อไป
นางรัดเกล้า กล่าวต่อไปว่า ภายใต้ระบบบัตรทอง 30 บาท ยังมีสิทธิประโยชน์บริการตรวจคัดกรองและการตรวจยืนยันโรคโลหิตจางโรคธาลัสซีเมีย (Thalassemia) ในหญิงตั้งครรภ์ รวมถึงในคู่ของหญิงตั้งครรภ์ ซึ่งเป็นภาวะที่มีผลต่อทารกในครรภ์ จากข้อมูลปี 2562-2566 แม้ว่าแนวโน้มของหญิงตั้งครรภ์ที่ผลการตรวจมีความเสี่ยงสูงที่ทารกในครรภ์จะเป็นโรคโลหิตจากธาลัสซีเมียชนิดรุนแรงจะได้รับบริการการตรวจวินิจฉัยในครรภ์เพิ่มขึ้น จากข้อมูลปี 2562-2566 มีจํานวนการตรวจยืนยันที่ 152,861 ราย พบภาวะธาลัสซีเมียรุนแรง (Thalassemia Major) จํานวน 1,639 ราย อย่างไรก็ตามจากข้อมูลนี้เมื่อเปรียบเทียบกับอัตราเด็กเกิดใหม่ก็เป็นจํานวนรับบริการที่ไม่มากด้วยเช่นกัน
“รัฐบาล โดย สปสช. ขอเชิญชวนหญิงไทยตั้งครรภ์ทุกคน ทุกสิทธิการรักษาพยาบาล เข้ารับบริการฝากครรภ์คุณภาพที่เป็นชุดสิทธิประโยชน์กับ สปสช. รวมถึงบริการตรวจคัดกรองดาวน์ซินโดรมและธาลัสซีเมียมีผลต่อภาวะทารกในครรภ์ที่จะเกิดมา โดยอยู่ในชุดนี้ประโยชน์ฝากครรภ์นี้ด้วย ซึ่งจะทําให้เด็กไทยที่เกิดใหม่มีสุขภาพที่ดี แข็งแรง รวมถึงมีพัฒนาการสมวัย สู่ประชากรคุณภาพของประเทศ” นางรัดเกล้า ย้ํา
รัฐบาลไทย-ข่าวทำเนียบรัฐบาล-ก.แรงงาน จับมือ ก.เกษตรฯ ธ.ก.ส. หอการค้า สภาอุตฯ MOU หนุนแรงงานไทยในอิสราเอล ต่อยอดทักษะเทคโนโลยี สู่อุตสาหกรรมเกษตรสมัยใหม่
วันพุธที่ 8 พฤศจิกายน 2566
08/11/2566
ก.แรงงาน จับมือ ก.เกษตรฯ ธ.ก.ส. หอการค้า สภาอุตฯ MOU หนุนแรงงานไทยในอิสราเอล ต่อยอดทักษะเทคโนโลยี สู่อุตสาหกรรมเกษตรสมัยใหม่
ก.แรงงาน จับมือ ก.เกษตรฯ ธ.ก.ส. หอการค้า สภาอุตฯ MOU หนุนแรงงานไทยในอิสราเอล ต่อยอดทักษะเทคโนโลยี สู่อุตสาหกรรมเกษตรสมัยใหม่
วันที่ 8 พฤศจิกายน 2566 นายไพโรจน์ โชติกเสถียร ปลัดกระทรวงแรงงาน ร่วมลงนามบันทึกความเข้าใจ (MOU) โดยมี นายสมาสภ์ ปัทมะสุคนธ์ ผู้ตรวจราชการกระทรวงแรงงาน ร่วมเป็นเกียรติในงานครั้งนี้ด้วย นายไพโรจน์ เปิดเผยภายหลังลงนามบันทึกความเข้าใจ (MOU) เรื่อง การส่งเสริมความรู้ด้านเทคโนโลยีเกษตรจากแรงงานอิสราเอลสู่การพัฒนาการเกษตรสมัยใหม่ ระหว่าง กระทรวงแรงงาน กับกระทรวงเกษตรและสหกรณ์ ธนาคารเพื่อการเกษตรและสหกรณ์การเกษตร (ธ.ก.ส.) สภาหอการค้าแห่งประเทศไทย และสภาอุตสาหกรรมแห่งประเทศไทย โดยมี นายประยูร อินสกุล ปลัดกระทรวงเกษตรและสหกรณ์ นายฉัตรชัย ศิริไล ผู้จัดการธนาคารเพื่อการเกษตรและสหกรณ์การเกษตร (ธ.ก.ส.) นายสนั่น อังอุบลกุล ประธานกรรมการสภาหอการค้าแห่งประเทศไทย และนายธนารักษ์ พงษ์เภตรา รองประธานสภาอุตสาหกรรมแห่งประเทศไทย ร่วมลงนาม พร้อมด้วย นางสาวภัทรันดา แสงมหะหมัด รักษาการผู้อํานวยการสถาบันอุตสาหกรรมเพื่อการเกษตร สภาอุตสาหกรรมแห่งประเทศไทย ร่วมเป็นสักขีพยาน และ ร้อยเอก ธรรมนัส พรหมเผ่า รัฐมนตรีว่าการกระทรวงเกษตรและสหกรณ์ เป็นประธาน ณ ห้องประชุม 115 กระทรวงเกษตรและสหกรณ์ ว่า
การลงนาม MOU ในวันนี้มีวัตถุประสงค์เพื่อร่วมมือช่วยเหลือแรงงานไทยภาคการเกษตรที่ได้รับผลกระทบจากสถานการณ์ในอิสราเอลซึ่งเป็นผู้ที่มีความรู้ ความสามารถ รวมทั้ง ขับเคลื่อนการพัฒนาแรงงานภาคการเกษตรให้มีความพร้อม เพื่อเข้าสู่การจ้างงานภาคอุตสาหกรรมเกษตร หรือมีทักษะในการเป็นผู้ประกอบการธุรกิจเกษตร โดยความร่วมมือครั้งนี้มีระยะเวลา 2 ปี และมีเป้าหมายในการพัฒนาแรงงานภาคเกษตร 7,500 คน
“กระทรวงแรงงาน มีความยินดีเป็นอย่างยิ่งที่ได้ร่วมลงนามบันทึกความเข้าใจว่าด้วยการส่งเสริมความรู้ด้านเทคโนโลยีเกษตรจากแรงงานอิสราเอลสู่การพัฒนาการเกษตรสมัยใหม่ ซึ่งการร่วมมือในครั้งนี้
เป็นหนึ่งในการดําเนินการช่วยเหลือแรงงานไทยที่ได้รับผลกระทบจากเหตุการณ์ความไม่สงบที่เกิดขึ้น
ในอิสราเอลซึ่งเป็นผู้ที่มีทักษะด้านการเกษตร ตามที่รัฐบาลได้ให้ความสําคัญและมอบหมายให้หน่วยงานที่เกี่ยวข้องเร่งดําเนินการ โดยความร่วมมือในครั้งนี้เป็นการผนึกกําลังจากหลายหน่วยงาน หลายฝ่ายทั้งภาครัฐและภาคเอกชน รวมจํานวน 5 ฝ่าย
ซึ่งในส่วนของกระทรวงแรงงานนั้น ท่านพิพัฒน์ รัชกิจประการ รัฐมนตรีว่าการกระทรวงแรงงาน ได้ให้ความสําคัญกับการส่งเสริมการมีงานทํา แก่ประชาชนทุกกลุ่มเป้าหมาย เพื่อให้มีอาชีพ มีรายได้ที่มั่นคงในชีวิต ตลอดจนการส่งเสริมทักษะแรงงาน เพิ่มขีดความสามารถ และขับเคลื่อนภาคเศรษฐกิจไทย ซึ่งรวมถึงแรงงานที่ไปทํางานต่างประเทศและได้รับทักษะต่างๆ กลับมาด้วย “กระทรวงแรงงานจะร่วมพัฒนาแรงงานภาคการเกษตรกลุ่มนี้ให้พร้อมเข้าสู่การจ้างงานภาคอุตสาหกรรมเกษตร หรือมีทักษะในการเป็นผู้ประกอบการธุรกิจเกษตร ซึ่งนับเป็นการร่วมยกระดับภาคการเกษตรของไทยด้วยความรู้ ประสบการณ์ และทักษะความชํานาญของแรงงานไทยที่ได้รับการถ่ายทอดเทคโนโลยีการเกษตรสมัยใหม่จากอิสราเอล ดังนั้น แรงงานไทยที่ไปทํางานภาคการเกษตรที่อิสราเอล หลายคนนอกจากจะสามารถเก็บเงินกลับมาบ้านได้แล้ว ยังนําประสบการณ์มาปรับใช้ และประกอบอาชีพได้ที่ประเทศไทยได้อีกด้วย” นายไพโรจน์ กล่าวท้ายที่สุด
+++++++++++++++
กองเผยแพร่และประชาสัมพันธ์
รัฐบาลไทย-ข่าวทำเนียบรัฐบาล-​วธ. ร่วมเปิดงาน “สัปดาห์วัฒนธรรมภาพยนตร์ฝูเจี้ยน-อาเซียนที่แรกประเทศไทย” เฉลิมฉลองความสำเร็จทางด้านภาพยนตร์และวัฒนธรรมไทย-จีน ณ ศูนย์การค้าสามย่านมิตรทาวน์
วันพุธที่ 8 พฤศจิกายน 2566
​วธ. ร่วมเปิดงาน “สัปดาห์วัฒนธรรมภาพยนตร์ฝูเจี้ยน-อาเซียนที่แรกประเทศไทย” เฉลิมฉลองความสําเร็จทางด้านภาพยนตร์และวัฒนธรรมไทย-จีน ณ ศูนย์การค้าสามย่านมิตรทาวน์
​วธ. ร่วมเปิดงาน “สัปดาห์วัฒนธรรมภาพยนตร์ฝูเจี้ยน-อาเซียนที่แรกประเทศไทย” เฉลิมฉลองความสําเร็จทางด้านภาพยนตร์และวัฒนธรรมไทย-จีน ณ ศูนย์การค้าสามย่านมิตรทาวน์
วธ. ร่วมเปิดงาน “สัปดาห์วัฒนธรรมภาพยนตร์ฝูเจี้ยน-อาเซียนที่แรกประเทศไทย” เฉลิมฉลองความสําเร็จทางด้านภาพยนตร์และวัฒนธรรมไทย-จีน ณ ศูนย์การค้าสามย่านมิตรทาวน์
เมื่อวันที่ 7 พฤศจิกายน 2566 นายเสริมศักดิ์ พงษ์พานิช รัฐมนตรีว่าการกระทรวงวัฒนธรรม มอบหมายให้ นางยุพา ทวีวัฒนะกิจบวร ปลัดกระทรวงวัฒนธรรม เป็นประธานในพิธีเปิดงาน “สัปดาห์วัฒนธรรมภาพยนตร์ฝูเจี้ยน-อาเซียนที่แรกประเทศไทย” โดยมี นายสวี่โซว่หยาว รองกรรมการบริหาร สํานักประชาสัมพันธ์ และอธิบดีสํานักภาพยนตร์ แห่งมณฑลฝูเจี้ยน สาธารณรัฐประชาชนจีน นายพินิจ จารุสมบัติ อดีตรองนายกรัฐมนตรี ประธานสภาวัฒนธรรมไทย-จีน และส่งเสริมความสัมพันธ์ Ms. CHANG Yumeng
ทูตวัฒนธรรมสถานเอกอัครราชทูต สาธารณรัฐประชาชนจีนประจําราชอาณาจักรไทย นายวิกรม กรมดิษฐ์ ประธานเจ้าหน้าที่บริหาร และประธานกรรมการบริษัท อมตะ คอร์ปอเรชั่น จํากัด (มหาชน) และประธานมูลนิธิอมตะ นายหลัวจงเจิ้ง ประธานสมาคมส่งเสริมการค้าประเทศไทยกับประเทศอาเซียน+6 ร่วมกล่าวคําปราศรัย และมีผู้แทนจากบริษัทผลิตภาพยนตร์ชั้นนําของจีน แขกผู้มีเกียรติ เจ้าหน้าที่กระทรวงวัฒนธรรม ภาคีเครือข่ายทางวัฒนธรรม ประชาชน และสื่อมวลชน เข้าร่วม ณ ชั้น 3 ศูนย์การค้าสามย่านมิตรทาวน์
การจัดสัปดาห์วัฒนธรรมภาพยนตร์ฝูเจี้ยน-อาเซียนที่แรกประเทศไทย เป็นการคัดเลือกภาพยนตร์ที่ยอดเยี่ยมจากมณฑลฝูเจี้ยนมาฉายในประเทศไทย ถือเป็นการแลกเปลี่ยนวัฒนธรรมระหว่างสองประเทศ ซึ่งในวันนี้มีการฉายภาพยนตร์เรื่อง “Ping Pong : The Triumph” รอบปฐมทัศน์ ซึ่งภาพยนตร์เรื่องนี้เป็นภาพยนตร์ยอดเยี่ยมของเทศกาลภาพยนตร์นานาชาติปักกิ่ง เทศกาลภาพยนตร์นักศึกษาวิทยาลัยครั้งที่ 30 “Light and Shadow Youth” และมีกําหนดฉายภาพยนตร์อีก 5 เรื่องได้แก่ Havoc in Heaven, Love On Gallery Bridge, New Kung Fu Cult Master 1, New Kung Fu Cult Master 2 และ Back To The Wharf ตลอดสัปดาห์ ตั้งแต่วันที่ 7-12 พฤศจิกายน 2566 ณ โรงภาพยนตร์ House สามย่าน ชั้น 5 ศูนย์การค้าสามย่านมิตรทาวน์
ปลัด วธ. กล่าวว่า การเสริมสร้างความสัมพันธ์ด้านวัฒนธรรมระหว่างสองประเทศเปรียบเสมือนการเชื่อมโยงหัวใจของประชาชน ซึ่งนับเป็นเป้าหมายที่รัฐบาลของทั้งสองประเทศได้ดําเนินการร่วมกัน โดยเมื่อเดือนตุลาคมที่ผ่านมา นายเสริมศักดิ์ พงษ์พานิช รัฐมนตรีว่าการกระทรวงวัฒนธรรม ได้ลงนามในบันทึกความเข้าใจกับนายหู เหอผิง รัฐมนตรีว่าการกระทรวงวัฒนธรรมและการท่องเที่ยว สาธารณรัฐประชาชนจีน โดยเห็นพ้องกันว่า สองประเทศจะร่วมมือกัน อย่างเต็มที่ในการแลกเปลี่ยนวัฒนธรรม การร่วมลงทุน และบุคลากรด้านภาพยนตร์ และวัฒนธรรม ซึ่งจะส่งเสริมให้เกิดการเติบโต และพัฒนาความร่วมมือระหว่างกันของอุตสาหกรรมภาพยนตร์ของทั้งสองประเทศ
นอกจากนี้ ประเทศไทยมีความพร้อมและยินดีต้อนรับบริษัท ผลิตภาพยนตร์จากสาธารณรัฐประชาชนจีน เข้ามาใช้ สถานที่ อุปกรณ์ บุคลากรตลอดจนกระบวนการผลิต ในประเทศไทย ซึ่งการแลกเปลี่ยนเรียนรู้ระหว่างการทํางาน ด้านภาพยนตร์ระหว่างกัน ถือเป็นการยกระดับความสัมพันธ์ เชิงวัฒนธรรมผ่านอุตสาหกรรมภาพยนตร์ทั้งสองประเทศ ให้มีความก้าวหน้าไปพร้อม ๆ กัน
รัฐบาลไทย-ข่าวทำเนียบรัฐบาล-ดีอี ประชุมเชิงปฏิบัติการ “The International Forum on Digital First Approach for the Preparation of the Thailand Population and Housing Census”
วันพุธที่ 8 พฤศจิกายน 2566
ดีอี ประชุมเชิงปฏิบัติการ “The International Forum on Digital First Approach for the Preparation of the Thailand Population and Housing Census”
ดีอี ประชุมเชิงปฏิบัติการ “The International Forum on Digital First Approach for the Preparation of the Thailand Population and Housing Census”
วันนี้ (8 พฤศจิกายน 2566) ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงดิจิทัลเพื่อเศรษฐกิจและสังคม (ดีอี) เป็นประธานเปิดการประชุมเชิงปฏิบัติการ "The International Forum on Digital First Approach For the Preparation of the Thailand Population and Housing Census" โดยมี ดร.ปิยนุช วุฒิสอน ผู้อํานวยการสํานักงานสถิติแห่งชาติ กล่าวรายงาน พร้อมด้วยผู้บริหาร ข้าราชการและเจ้าหน้าที่ที่เกี่ยวข้อง ร่วมงาน ณ ห้องประชุม Function Eleven โรงแรมสยาม แอท สยามดีไซน์ กรุงเทพฯ
_______________________
รัฐบาลไทย-ข่าวทำเนียบรัฐบาล-นายกฯ ขอให้องค์กรปกครองส่วนท้องถิ่นที่ได้รับรางวัลในวันนี้ "นำเงินรางวัลที่ได้รับ" ไปพัฒนาและเพิ่มประสิทธิภาพการบริหารจัดการ ตลอดจนสร้างนวัตกรรมท้องถิ่น
วันพุธที่ 8 พฤศจิกายน 2566
นายกฯ ขอให้องค์กรปกครองส่วนท้องถิ่นที่ได้รับรางวัลในวันนี้ "นําเงินรางวัลที่ได้รับ" ไปพัฒนาและเพิ่มประสิทธิภาพการบริหารจัดการ ตลอดจนสร้างนวัตกรรมท้องถิ่น
.....
นายกฯ ขอให้องค์กรปกครองส่วนท้องถิ่นที่ได้รับรางวัลในวันนี้ "นําเงินรางวัลที่ได้รับ" ไปพัฒนาและเพิ่มประสิทธิภาพการบริหารจัดการ ตลอดจนสร้างนวัตกรรมท้องถิ่น เพื่อแก้ปัญหาและตอบสนองความต้องการของประชาชน จนเกิดความเจริญก้าวหน้าของท้องถิ่นอย่างยั่งยืนต่อไป
.
อ่านเพิ่มเติม คลิกhttps://www.thaigov.go.th/news/contents/details/74331
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-รองโฆษกฯ รัดเกล้า ย้ำ การปรับลดราคาน้ำมันเป็นมาตรการชดเชยจากภาครัฐ ผู้ประกอบการไม่อาจอ้างปฏิเสธการจำหน่ายได้ หากพบความผิดมีโทษทั้งจำทั้งปรับ
วันพุธที่ 8 พฤศจิกายน 2566
08/11/2566
รองโฆษกฯ รัดเกล้า ย้ํา การปรับลดราคาน้ํามันเป็นมาตรการชดเชยจากภาครัฐ ผู้ประกอบการไม่อาจอ้างปฏิเสธการจําหน่ายได้ หากพบความผิดมีโทษทั้งจําทั้งปรับ
รองโฆษกฯ รัดเกล้า ย้ํา การปรับลดราคาน้ํามันเป็นมาตรการชดเชยจากภาครัฐ ผู้ประกอบการไม่อาจอ้างปฏิเสธการจําหน่ายได้ หากพบความผิดมีโทษทั้งจําทั้งปรับ
วันที่ 8 พฤศจิกายน 2566 นางรัดเกล้า อินทวงศ์ สุวรรณคีรี รองโฆษกประจําสํานักนายกรัฐมนตรี เปิดเผยต่อกรณีที่มีการร้องเรียนการกักตุนสินค้าน้ํามัน ทําให้สินค้าน้ํามันหมดในหลายสถานีเติมน้ํามันทั่วประเทศ นั้น กระทรวงพลังงานไม่ได้นิ่งนอนใจ ได้ดําเนินการตรวจสอบข้อเท็จจริง ให้ประชาชนผู้ใช้น้ํามันได้รับการคุ้มครองทางกฎหมาย
รองโฆษกฯ รัดเกล้าฯ กล่าวว่า ภายหลังรัฐบาล โดยกระทรวงพลังงานออกมาตรการช่วยเหลือประชาชน ลดภาระค่าใช้จ่ายด้านพลังงาน ปรับลดราคาสรรพสามิตลง 1-2.50บาท/ลิตร ซึ่งส่งผลต่อการเปลี่ยนแปลงของราคาน้ํามันอย่างมีนัยยะสําคัญ จึงทําให้เกิดข้อสงสัยว่าอาจมีพฤติกรรมการกักตุนน้ํามัน ทั้งนี้ กระทรวงแรงงานได้ดําเนินการตรวจสอบสถานีบริการน้ํามันหลายแห่งว่า ภายหลังราคาน้ํามันปรับตัวลงทําให้มีผู้ใช้รถยนต์จํานวนมากเข้ามาใช้บริการ จนทําน้ํามันหมดจริง อย่างไรก็ดี กระทรวงพลังงานยืนยันว่า การปรับลดราคาน้ํามันเป็นมาตรการช่วยเหลือ และชดเชยจากภาครัฐ ไม่ได้กระทบกําไรในส่วนผู้ประกอบการ จึงไม่อาจอ้างปฏิเสธการจําหน่ายได้
“ปริมาณการใช้น้ํามันช่วงก่อนหน้าที่จะมีการลดราคาน้ํามัน โดยเฉพาะในช่วงระหว่างวันที่ 4 – 6 พฤศจิกายน 2566 ตัวเลขเบื้องต้น มีการใช้น้ํามันลดลงกว่า 60% ซึ่งปกติน้ํามันแก๊สโซฮอล์ 95 จะมีการใช้ประมาณวันละ 17 ล้านลิตร ก็เหลือเพียงประมาณวันละ 7 ล้านลิตร ส่วนน้ํามันแก๊สโซฮอล์ 91 ลดลงจากวันละ 6 ล้านลิตร เหลือวันละประมาณ 2 ล้านลิตร รวมทั้ง E20 และ E85 ก็มีปริมาณลดลงเช่นกัน อาจจะเป็นเพราะประชาชนได้รับทราบข่าวสารล่วงหน้าในนโยบายการลดราคาน้ํามันเบนซิน ของกระทรวงพลังงาน จึงชะลอการใช้บริการนอกจากนั้น ก็มีการเปลี่ยนการเติมชนิดน้ํามันจากน้ํามันแก๊สโซฮอล์ 95 มาเป็น 91 ทําให้น้ํามันแก๊สโซฮอล์ 91 มีไม่เพียงพอต่อความต้องการของประชาชน” รองโฆษกฯ รัดเกล้าฯ
ทั้งนี้ ประชาชนสามารถแจ้งข้อสงสัย พร้อมรายละเอียดชื่อสถานีบริการ และสถานที่ตั้ง กับกรมธุรกิจพลังงาน หรือกองตรวจราชการ กระทรวงพลังงาน เพื่อประสานกับกรมการค้าภายใน กระทรวงพาณิชย์ ให้ดําเนินการตรวจสอบข้อเท็จจริงได้ หากผู้ประกอบการปฏิเสธการจําหน่ายในขณะที่น้ํามันยังมี จะมีโทษจําคุกไม่เกิน 7 ปี ปรับไม่เกิน 140,000 บาท หรือทั้งจําทั้งปรับ
รัฐบาลไทย-ข่าวทำเนียบรัฐบาล-ปั้นโมเดลต้นแบบ อ.แม่แตง จ.เชียงใหม่ สู่การเป็น “เมืองหลวงถั่วเหลือง” ของไทย
วันพุธที่ 8 พฤศจิกายน 2566
ปั้นโมเดลต้นแบบ อ.แม่แตง จ.เชียงใหม่ สู่การเป็น “เมืองหลวงถั่วเหลือง” ของไทย
.....
รัฐบาล โดยกระทรวงเกษตรและสหกรณ์ เดินหน้านโยบายแก้ไขปัญหาการนําเข้าและส่งออกสินค้าที่ผิดกฎหมาย เร่งขับเคลื่อนนโยบาย 1 ท้องถิ่น 1 สินค้าเกษตรมูลค่าสูง “ปั้นโมเดลต้นแบบ อ.แม่แตง จ.เชียงใหม่ สู่เมืองหลวงถั่วเหลือง” ของไทย
.
เพื่อผลักดันให้เกษตรกรสนใจและหันมาปลูกถั่วเหลืองเพิ่มขึ้น ได้ผลผลิตที่สูง เกษตรกรมีรายได้ ตรงกับนโยบายด้านการเกษตรของรัฐบาลที่ต้องการเพิ่มรายได้ภาคการเกษตรเป็น 3 เท่าใน 4 ปี
.
โดยใช้ด้วยกลยุทธ์ตลาดนํา นวัตกรรมเสริม เพิ่มรายได้ โดยส่งเสริมการปลูกพืชที่ใช้น้ําน้อยกว่าข้าว แต่ให้ผลตอบแทนต่อไร่สูงกว่า หนึ่งในนั้นคือการผลิตถั่วเหลืองทดแทนการนําเข้าถั่วเหลืองได้ปีละ 3 ล้านตัน
.
อ่านเพิ่มเติม คลิกhttps://www.thaigov.go.th/news/contents/details/74223
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-การประชุมคณะกรรมการนโยบายและบริหารข้าวแห่งชาติ (นบข.)
วันพุธที่ 1 พฤศจิกายน 2566
การประชุมคณะกรรมการนโยบายและบริหารข้าวแห่งชาติ (นบข.)
การประชุมคณะกรรมการนโยบายและบริหารข้าวแห่งชาติ (นบข.)
นายเศรษฐา ทวีสิน​ นายกรัฐมนตรี​ เป็นประธานการประชุมคณะกรรมการนโยบายและบริหารข้าวแห่งชาติ (นบข.) โดยมี​ นายภูมิธรรม เวชยชัย​ รองนายกรัฐมนตรีและรัฐมนตรีว่าการกระทรวงพาณิชย์​ ร้อยเอก ธรรมนัส พรหม​เผ่า​ รัฐมนตรีว่าการกระทรวงเกษตรและสหกรณ์​ นายประยูร​ อินสกุล​ ปลัดกระทรวงเกษตรและสหกรณ์ นายณัฏฐกิตติ์ ของทิพย์ อธิบดีกรมการข้าว และผู้บริหารกรมการข้าว เข้าประชุม​กําหนดกรอบนโยบายแผนงาน และมาตรการเกี่ยวกับสินค้าข้าว เพื่อให้การบริหารสินค้าข้าวสอดคล้องกันทั้งระบบ ตลอดจนการแก้ไขปัญหาต่าง ๆ ให้ลุล่วง รวมไปถึงการเสนอนโยบายและยุทธศาสตร์ข้าวต่อคณะรัฐมนตรีทั้งในระยะสั้นและระยะยาว เพื่อให้การบริหารจัดการเข้าสอดคล้องกันทั้งระบบและมีการพัฒนาอย่างต่อเนื่อง ณ ทําเนียบรัฐบาล
รัฐบาลไทย-ข่าวทำเนียบรัฐบาล-นายกรัฐมนตรี ย้ำการนำคนไทยกลับประเทศนั้นเป็นหน้าที่ของรัฐบาล ยืนยันสามารถบริหารจัดการได้ พร้อมยกระดับการเจรจาเพื่อประโยชน์ของไทย
วันพุธที่ 1 พฤศจิกายน 2566
01/11/2566
นายกรัฐมนตรี ย้ําการนําคนไทยกลับประเทศนั้นเป็นหน้าที่ของรัฐบาล ยืนยันสามารถบริหารจัดการได้ พร้อมยกระดับการเจรจาเพื่อประโยชน์ของไทย
นายกรัฐมนตรี ย้ําการนําคนไทยกลับประเทศนั้นเป็นหน้าที่ของรัฐบาล ยืนยันสามารถบริหารจัดการได้ พร้อมยกระดับการเจรจาเพื่อประโยชน์ของไทย
วันนี้ (1 พฤศจิกายน 2566) เวลา 11.35 น. ณ บริเวณทางเชื่อมตึกภักดีบดินทร์ ทําเนียบรัฐบาล นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง กล่าวภายหลังเป็นประธานการประชุมคณะกรรมการนโยบายและบริหารข้าวแห่งชาติ ว่าในที่ประชุมวันนี้มีการพูดคุยถึงหลักการที่จะต้องดูแลเรื่อง ราคาข้าว การช่วยเหลือเกษตรกร และมีการตั้งคณะกรรมการ อนุกรรมการเพื่อดูแล กํากับ การบริหารจัดการเรื่องข้าวให้ดี ทั้งนี้ช่วงเช้าที่ผ่านมาได้มีการเรียกฝ่ายความมั่นคงทางสํานักงานตํารวจแห่งชาติ กองบัญชาการตํารวจปราบปรามยาเสพติด และคณะกรรมการป้องกันและปราบปรามยาเสพติดมาพูดคุยเรื่อง ยาเสพติด และยังได้พูดคุยกับรองผู้บัญชาการตํารวจแห่งชาติ เรื่องของปัญหาหนี้สินในครัวเรือนที่สูงในต่างจังหวัดซึ่งต้องอาศัยฝ่ายความมั่นคงเข้ามาช่วยเหลือ ดูแล เพราะเป็นหนี้นอกระบบซึ่งผู้ที่ปล่อยหนี้นั้นอาจจะทําไม่ถูกกฎหมาย เก็บดอกเบี้ยที่แพง ทําให้ประชาชนที่กู้มานั้นจ่ายเงินเกินเงินต้นที่กู้มา ปัญหาตรงนี้ต้องมีการพูดคุยกันและต้องนําฝ่ายความมั่นคง ฝ่ายปกครอง รวมไปถึงนายอําเภอเข้ามากํากับดูแลในเรื่องนี้ นอกจากนั้นยังได้มีการพูดคุยเกี่ยวกับการลงทุนของบริษัท Microsoft เพื่อเตรียมการที่จะไปพูดคุยต่อที่การประชุมเอเปค ที่จะถึงนี้
นายกรัฐมนตรี กล่าวว่า สําหรับเรื่อง เที่ยวบินนําแรงงานกลับไทยนั้น เป็นหน้าที่ของรัฐบาล หากประชาชนแสดงเจตจํานง ความประสงค์ที่จะเดินทางกลับประเทศไทย รัฐบาลต้องจัดการเรื่องเที่ยวบินให้เหมาะสม โดยขณะนี้สถานการณ์ยังไม่เปลี่ยนแปลงพร้อมกันนี้ช่วงบ่ายจะมีการพูดคุยกับนายกรัฐมนตรีอิสราเอลผ่านโทรศัพท์ จะมีการยกระดับการเจรจาขึ้นในเรื่องของผลประโยชน์ การจ่ายเงินชดเชย นายจ้างไม่ให้ความเป็นธรรม และต้องอํานวยความสะดวกให้กับคนไทยที่จะเดินทางกลับ พร้อมทั้งวอนให้แรงงานไทยในอิสราเอลเดินทางกลับประเทศไทย เพราะตอนนี้รัฐบาลสามารถบริหารจัดการได้ ตามที่รัฐบาลเคยให้คํามั่นว่าจะนําแรงงานไทยกลับมาทั้งหมด แต่คนที่แสดงเจตจํานง ความประสงค์ที่จะกลับมาก็ยังมีน้อยอยู่ ส่วนเรื่องของตัวประกัน เรายังมีการเจรจาอย่างต่อเนื่อง แต่ไม่อยากให้คาดหวังเกินไป ขอให้ติดตามข่าวอย่างใกล้ชิด
นอกจากนั้น นายกรัฐมนตรียังได้ตอบคําถามสื่อมวลชนว่า สําหรับเที่ยวบินที่จะนําคนไทยกลับนั้นก็ยังอยากให้เป็นลักษณะการเหมาลําอยู่ เพราะสะดวก รวดเร็วและมีความปลอดภัย แต่ต้องดูจํานวนคนไทยที่จะกลับ หากมีจํานวนน้อยก็อาจให้ซื้อตั๋วเองและรัฐบาลจะจัดการให้ ทั้งนี้อยากขอร้องให้แสดงเจตจํานง ความประสงค์ที่จะเดินกลับมาเข้ามาเยอะ ๆ เพื่อความปลอดภัยของตนเอง ส่วนเรื่องการพิจารณาแต่งตั้งตําแหน่งเลขานุการในการประชุมความมั่นคงแห่งชาติขณะนี้เป็นไปตามขั้นตอนและหวังว่าจะสามารถนําเข้าที่ประชุมคณะรัฐมนตรีในวันอังคารหน้าได้
รัฐบาลไทย-ข่าวทำเนียบรัฐบาล-กรมเจ้าท่า เตรียมพร้อมดูแลความปลอดภัยทางน้ำ ตามมาตรการความปลอดภัยในคืนลอยกระทง ประจำปี 2566
วันพุธที่ 1 พฤศจิกายน 2566
กรมเจ้าท่า เตรียมพร้อมดูแลความปลอดภัยทางน้ํา ตามมาตรการความปลอดภัยในคืนลอยกระทง ประจําปี 2566
...
วันที่ 1 พฤศจิกายน 2566 นายภูริพัฒน์ ธีระกุลพิศุทธิ์ รองอธิบดีกรมเจ้าท่า ด้านปลอดภัย เป็นประธานฯในการประชุมพร้อมด้วยเจ้าหน้าที่กรมเจ้าท่าที่เกี่ยวข้องทั้งในส่วนกลางและส่วนภูมิภาคที่ 1-7 เข้าร่วมประชุมเตรียมความพร้อมดูแลรักษาความปลอดภัยทางน้ําอย่างสูงสุดในคืนลอยกระทง ณ ห้องประชุมวิสูตรสาครดิษฐ์ ชั้น 4 อาคาร 162 ปี และผ่านทางระบบ Zoom ของกรมเจ้าท่า
เทศกาลวันลอยกระทง ประจําปี 2566 ตรงกับวันจันทร์ที่ 27 พฤศจิกายน 2566 คาดว่าจะมีประชาชนและนักท่องเที่ยวออกมาลอยกระทงและท่องเที่ยวตามท่าเรือหลักๆ ที่มีการจัดกิจกรรมวันลอยกระทงเป็นจํานวนมาก อาทิท่าเรือสะพานพุทธ ท่าเรือสี่พระยา ท่าเรือเอเชียทีค และท่าเรือไอคอนสยาม กรมเจ้าท่า โดยกลุ่มตรวจการเดินเรือ สํานักความปลอดภัยและสิ่งแวดล้อมทางน้ํา ได้จัดทําแผนปฏิบัติตามมาตรการความปลอดภัย ในช่วงเทศกาลลอยกระทงประจําปี 2566 โดยจัดกําลังเจ้าหน้าที่รักษาการณ์ในคืนวันลอยกระทง ส่วนกลางจํานวน 185 คน เรือรักษาการณ์จํานวน 7 ลํา เรือตรวจการณ์ทั่วไป จํานวน 1 ลํา พร้อมด้วยเจ้าหน้าที่ประจําท่าเทียบเรือจํานวน 63 ท่าเรือในแม่น้ําเจ้าพระยา ส่วนภูมิภาค มีการจัดกําลังเจ้าหน้าที่รักษาการณ์ จํานวน 674 คน เรือรักษาการณ์จํานวน 63 ลํา รวมอัตรากําลังเจ้าหน้าที่รักษาการณ์ทั้งในส่วนกลางและส่วนภูมิภาคทั้งสิ้น 859 คน เรือรักษาการณ์ 71 ลํา กรมเจ้าท่า ได้มีการออกประกาศควบคุมการเดินเรือและเตือนให้เรือทุกชนิดใช้ความระมัดระวังในการเดินเรือในคืนเทศกาลลอยกระทง จํานวน 3 ประกาศ ได้แก่ ประกาศที่ 282/2566 เรื่อง กําหนดให้แม่น้ําเจ้าพระยา ตั้งแต่สะพานพระราม 7 - สะพานพระราม 9 เป็นพื้นที่ควบคุมการเดินเรือในวันลอยกระทง ประกาศ ที่ 283/2566 เรื่อง มาตรการเพื่อความปลอดภัยในวันลอยกระทง และประกาศที่ 284/2566 เรื่อง เตือนให้ใช้ความระมัดระวังในการเดินเรือในวันลอยกระทง พร้อมออกคําสั่ง ที่ 859/2566 แต่งตั้งคณะทํางานเพื่อตรวจสภาพความปลอดภัยของเรือโดยสารทุกชนิดในพื้นที่กรุงเทพมหานคร และคําสั่งที่ 860/2566 เรื่อง ให้เข้มงวด กวดขันในการปฏิบัติให้เป็นไปตามแผนการปฏิบัติมาตรการเพื่อความปลอดภัย
นอกจากนี้ ได้มีการตรวจสอบสภาพโป๊ะเรือโดยสารในแม่น้ําเจ้าพระยาจํานวน 235 ท่าเรือ มีการให้งดใช้งานเป็นการชั่วคราว จํานวน 13 ท่าเรือ ได้แก่ท่าเรือสไปร์ซี่ ท่าเรือวัดอาวุธ ท่าเรือวชิรพยาบาล ท่าเรือดับเพลิงสามเสน ท่าเรือรอยัลริเวอร์ (เหนือ) ท่าเรือวัดคฤหบดี ท่าเรือวัดบวรมงคล ท่าเรือพระราม 8 (เหนือ) ท่าเรือพระราม 8 (ใต้) ท่าเรือธรรมศาสตร์ ท่าเรืออัษฎางค์ ท่าเรือตลาดยอดพิมาน (ใต้) และท่าเรือวัดแจงร้อน พร้อมติดตั้งป้ายประกาศ “งดใช้โดยเด็ดขาด” และตรวจสอบสภาพท่าเรือ อุปกรณ์ความปลอดภัยประจําท่าเรืออื่นๆ ให้มีจํานวนที่เหมาะสมและอยู่ในสภาพพร้อมใช้งาน เพื่อความปลอดภัยของประชาชนและนักท่องเที่ยว การเตรียมความพร้อมของมาตรการดังกล่าว จะเป็นการช่วยตรวจตราควบคุม ดูแลการเดินเรือ การใช้เรือและท่าเทียบเรือต่างๆในคืนวันลอยกระทงให้เกิดความเป็นระเบียบเรียบร้อย สร้างความปลอดภัยต่อชีวิตและทรัพย์สินของประชาชน ตลอดจนป้องกันอุบัติเหตุทางน้ําที่อาจจะเกิดขึ้นได้ รวมทั้งขอความร่วมมือประชาชนปฏิบัติตามคําแนะนําของเจ้าหน้าที่ประจําท่าเทียบเรือโดยเคร่งครัด หากท่านใดพบเห็นเหตุการณ์ความไม่ปลอดภัยทางน้ํา โทรแจ้งสายด่วนกรมเจ้าท่า 1199 ได้ตลอด 24 ชั่วโมง
รัฐบาลไทย-ข่าวทำเนียบรัฐบาล-กรมการขนส่งทางบก เปิดรับคำขอรับจัดสรรเงินเป็นค่าอุปกรณ์ช่วยเหลือผู้พิการที่ประสบภัยจากการใช้รถใช้ถนน ประจำปีงบประมาณ 2567
วันพุธที่ 1 พฤศจิกายน 2566
กรมการขนส่งทางบก เปิดรับคําขอรับจัดสรรเงินเป็นค่าอุปกรณ์ช่วยเหลือผู้พิการที่ประสบภัยจากการใช้รถใช้ถนน ประจําปีงบประมาณ 2567
...
นายเสกสม อัครพันธุ์ รองอธิบดีกรมการขนส่งทางบก และโฆษกกรมการขนส่งทางบก กระทรวงคมนาคม เปิดเผยว่า กรมการขนส่งทางบก (ขบ.) โดยกองทุนเพื่อความปลอดภัยในการใช้รถใช้ถนน (กปถ.) ได้จัดสรรและนําเงินรายได้จากการประมูลทะเบียนรถเลขสวยมาช่วยเหลือผู้พิการที่ประสบภัยจากการใช้รถใช้ถนน สําหรับเป็นค่าอุปกรณ์ที่จําเป็นต่อการยังชีพมาอย่างต่อเนื่องเป็นปีที่ 12 โดยอุปกรณ์ที่จัดสรร ได้แก่ แขนขาเทียม รถเข็นธรรมดา รถเข็นไฟฟ้า เตียงนอน เครื่องผลิตออกซิเจน เป็นต้น ซึ่งที่ผ่านมาได้ช่วยเหลือผู้พิการไปแล้วเกือบ 18,134 ราย และมีการจัดพิธีมอบอุปกรณ์แก่ผู้พิการของแต่ละจังหวัด โดยผู้เข้าร่วมประมูลทะเบียนรถเลขสวยมีส่วนร่วมสร้างกุศลในการลดความสูญเสียจากอุบัติเหตุทางถนนและเป็นการช่วยเหลือผู้พิการให้มีคุณภาพชีวิตดีขึ้น สําหรับในปีงบประมาณ พ.ศ. 2567 ขบ. เตรียมจัดสรรเงินรายได้จากการประมูลทะเบียนรถเลขสวย เพื่อช่วยเหลือเป็นค่าอุปกรณ์ที่จําเป็นสําหรับผู้พิการที่ประสบภัยจากการใช้รถใช้ถนน โดยผู้พิการที่ต้องการยื่นขอรับจัดสรรเงินเป็นค่าอุปกรณ์ต้องเป็นผู้มีสัญชาติไทย ไม่เคยได้รับความช่วยเหลือจาก กปถ. หรือหน่วยงานอื่นมาก่อน หากเคยได้รับการช่วยเหลือมาแล้วต้องมีระยะเวลาเกินกว่า 3 ปี นับถึงวันที่ยื่นคําขอ หรือเว้นแต่เป็นอุปกรณ์คนละประเภทกับที่เคยได้รับความช่วยเหลือ และไม่เคยฝ่าฝืนเงื่อนไขของ ขบ. เกี่ยวกับการจัดสรรเงินเป็นค่าอุปกรณ์ช่วยเหลือผู้พิการ โดยสามารถยื่นคําขอพร้อมเอกสารหลักฐาน ระหว่างวันที่ 1 พ.ย. 2566 - 2 ม.ค. 2567 ณ กรมการขนส่งทางบก อาคาร 2 ชั้น 5 และที่สํานักงานขนส่งจังหวัดทุกแห่งทั่วประเทศ
สําหรับเอกสารหลักฐานที่ใช้ประกอบการยื่นคําขอ ได้แก่ 1) บัตรประจําตัวประชาชน หรือหลักฐานแสดงตนอื่นใดที่ทางราชการออกให้ 2) บัตรประจําตัวผู้พิการ (ถ้ามี) 3) รูปถ่าย (ขนาดไม่น้อยกว่า 3 x 5 นิ้ว) ได้แก่ รูปถ่ายของผู้พิการที่แสดงให้เห็นถึงความพิการในลักษณะที่แตกต่างกัน อย่างน้อยจํานวน 3 รูป (ลักษณะท่าทางไม่ซ้ํากัน) และมีอายุไม่เกิน 3 เดือน รูปถ่ายสภาพอุปกรณ์ช่วยเหลือผู้พิการที่ใช้อยู่ในปัจจุบัน (ถ้ามีอุปกรณ์) อย่างน้อยจํานวน 1 รูป รูปถ่ายสภาพแวดล้อมบริเวณที่พักอาศัยหรือบ้านพักผู้พิการ อย่างน้อยจํานวน 2 รูป (กรณีที่ผู้พิการขออุปกรณ์เป็นรถนั่งไฟฟ้า) 4) ประวัติการรักษาทางการแพทย์จากทะเบียนผู้ป่วย (OPD Card) หรือหลักฐานที่ทางราชการออกให้ หรือหลักฐานการขอรับหรือได้รับการชดใช้ค่าสินไหมทดแทนจากบริษัทประกันภัยหรือกองทุนทดแทนผู้ประสบภัยที่สามารถยืนยันหรือบ่งบอกได้ว่าความพิการนั้น เกิดจากอุบัติเหตุจากการใช้รถใช้ถนน กรณีไม่ได้มาดําเนินการด้วยตนเอง ต้องมีบัตรประจําตัวประชาชนผู้ยื่นคําขอแทน หลักฐานที่แสดงความสัมพันธ์ระหว่างผู้ยื่นคําขอกับผู้พิการ หนังสือรับรองจากหน่วยงานที่รับรองว่าเป็นผู้ดูแลผู้พิการ (กรณีที่ผู้ยื่นคําขอแทนเป็นผู้ดูแลตามความเป็นจริง) ทั้งนี้ สามารถดาวน์โหลดแบบฟอร์มคําขอได้ที่คิวอาร์โค้ดตามแนบ หรือสอบถามรายละเอียดเพิ่มเติมได้ที่ สายด่วน ขบ. 1584 หรือ 0 2271 8888 ต่อ 2511 - 2512